CELEX: 31984D0269
Language: el
Date: 1984-05-08 00:00:00
Title: 84/269/ΕΟΚ: Απόφαση της Επιτροπής της 8ης Μαΐου 1984 για τροποποίηση των ορίων των μειονεκτικών γεωργικών περιοχών στην Ομοσπονδιακή Δημοκρατία της Γερμανίας κατά την έννοια της οδηγίας 75/268/ΕΟΚ του Συμβουλίου (Το κείμενο στην γερμανική γλώσσα είναι το μόνο αυθεντικό)

Avis juridique important

|

31984D0269

84/269/ΕΟΚ: Απόφαση της Επιτροπής της 8ης Μαΐου 1984 για τροποποίηση των ορίων των μειονεκτικών γεωργικών περιοχών στην Ομοσπονδιακή Δημοκρατία της Γερμανίας κατά την έννοια της οδηγίας 75/268/ΕΟΚ του Συμβουλίου (Το κείμενο στην γερμανική γλώσσα είναι το μόνο αυθεντικό)  

Επίσημη Εφημερίδα αριθ. L 132 της 18/05/1984 σ. 0047 - 0051

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 8ης Μαΐου 1984  για τροποποίηση των ορίων των μειονεκτικών γεωργικών περιοχών στην Ομοσπονδιακή Δημοκρατία της Γερμανίας κατά την έννοια της οδηγίας 75/268/ΕΟΚ του Συμβουλίου  (Το κείμενο στη γερμανική γλώσσα είναι το μόνο αυθεντικό)  (84/269/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 75/268/ΕΟΚ του Συμβουλίου της 28ης Απριλίου 1975 περί της ορεινής γεωργίας και της γεωργίας σε ορισμένες μειονεκτικές περιοχές (1), όπως τροποποιήθηκε τελευταία με την οδηγία 82/786/ΕΟΚ (2), και ιδίως το άρθρο 2 παράγραφος 3,  Εκτιμώντας:  ότι η οδηγία 75/270/ΕΟΚ του Συμβουλίου της 28ης Απριλίου 1975 σχετικά με τον κοινοτικό κατάλογο των μειονεκτικών γεωργικών περιοχών κατά την έννοια της οδηγίας 75/268/ΕΟΚ (Γερμανία) (3), όπως τροποποιήθηκε τελευταία με την απόφαση 81/931/ΕΟΚ (4), καθορίζει τις περιοχές της Γερμανίας που περιλαμβάνονται στον κοινοτικό κατάλογο των μειονεκτικών περιοχών κατά την έννοια του άρθρου 3 παράγραφοι 3, 4 και 5 της οδηγίας 75/268/ΕΟΚ·  ότι η κυβέρνηση της Ομοσπονδιακής Δημοκρατίας της Γερμανίας υπέβαλε αίτηση σύμφωνα με το άρθρο 2 παράγραφος 1 της οδηγίας 75/268/ΕΟΚ για τροποποίηση των ορίων των μειονεκτικών γεωργικών περιοχών που περιλαμβάνονται στο παράρτημα της οδηγίας 75/270/ΕΟΚ·  ότι η μεταφορά ορισμένων περιοχών ή τμημάτων περιοχών, που περιλαμβάνονται ήδη στον κατάλογο των περιοχών κατά την έννοια του άρθρου 3 παράγραφος 4 της οδηγίας 75/268/ΕΟΚ, στον κατάλογο που αφορά τις περιοχές κατά την έννοια του άρθρου 3 παράγραφος 3 της οδηγίας αυτής γίνεται σύμφωνα με τις ενδείξεις και τις αξίες καθώς και τα κριτήρια εξαιρέσεως που αναφέρονται στην οδηγία 75/270/ΕΟΚ για την οριοθέτηση των ορεινών περιοχών·  την επέκταση των περιοχών αριθ. 11, 12, 19, 25, 26 και 27 που αναφέρονται στο παράρτημα της οδηγίας 75/270/ΕΟΚ με το συνυπολογισμό περιοχών και τμημάτων περιοχών·  ότι οι άλλες περιοχές και τμήματα περιοχών που περιλαμβάνονται στη γερμανική αίτηση είναι σύμφωνες με τις ενδείξεις και τα κριτήρια καθώς και τα κριτήρια εξαιρέσεως που αναφέρονται στην οδηγία 75/270/ΕΟΚ για την οριοθέτηση των περιοχών κατά την έννοια του άρθρου 3 παράγραφοι 4 και 5, αντίστοιχα, της οδηγίας 75/268/ΕΟΚ·  ότι το σύνολο των τροποποιήσεων που ζητά η κυβέρνηση της Γερμανίας στο πλαίσιο του άρθρου 2 παράγραφος 3 της οδηγίας 75/268/ΕΟΚ συνεπάγεται αύξηση της εκμεταλλευόμενης γεωργικής έκτασης του συνόλου των μειονεκτικών περιοχών η οποία δεν υπερβαίνει το 1,5 % της εκμεταλλευόμενης γεωργικής έκτασης της Ομοσπονδιακής Δημοκρατίας της Γερμανίας·  ότι η συνολική έκταση που καθορίζεται σύμφωνα με το άρθρο 3 παράγραφος 5 της οδηγίας αριθ. 75/268/ΕΟΚ δεν υπερβαίνει το 2,5 % της συνολικής εκτάσεως της Ομοσπονδιακής Δημοκρατίας της Γερμανίας·  ότι έχει ζητηθεί η γνώμη της Επιτροπής του Ευρωπαϊκού Γεωργικού Ταμείου Προσανατολισμού και Εγγυήσεων σχετικά με τα χρηματοδοτικά θέματα·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Με ισχύ από 1ης Ιανουαρίου 1984, ο κατάλογος των μειονεκτικών περιοχών στην Ομοσπονδιακή Δημοκρατία της Γερμανίας, ο οποίος εμφαίνεται στο παράρτημα της οδηγίας 75/270/ΕΟΚ, τροποποιείται σύμφωνα με το παράρτημα της παρούσας απόφασης.  Άρθρο 2  Η παρούσα απόφαση απευθύνεται στην Ομοσπονδιακή Δημοκρατία της Γερμανίας.  Βρυξέλλες, 8 Μαΐου 1984.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 128 της 19. 5. 1975, σ. 1.  (2) ΕΕ αριθ. L 327 της 24. 11. 1982, σ. 19.  (3) ΕΕ αριθ. L 128 της 19. 5. 1975, σ. 10.  (4) ΕΕ αριθ. L 337 της 24. 11. 1981, σ. 28.